Document ID: /roh_data/filtered/fineweb-2-filterrobots_roh.jsonl.gz/13152

Las campiunessas mundialas Melanie Barbezat, Esther Neuenschwander, Silvana Tirinzoni ed Alina Pätz èn idas en avantatg suenter avair engulà ina chasa da 2 en il terz end. Suenter han ellas schlargià cuntinuadamain lur avantatg. Suenter nov ends han las Asiatas dà si.
Tuttas quatter Sidcoreanas han num cun schlattaina Kim, er la giugadra da reserva. Ellas n'èn dentant betg parentas ina cun l'autras. Als gieus olimpics 2018 en lur patria a Pyeongchang, èn ellas vegnidas enconuschentas sco ils «Garlic Girls». Ellas han cuntanschì là il final ed han fatg la finala argient. Las tschintg dunnas vegnan d'in lieu ch'è enconuschent per sia producziun dad agl.